Pioneer-programmet

Pioneer-programmet er en serie amerikanske ubemannede romsonder som var beregnet og bygget med henblikk på utforsking av planeter. Programmet besto av mange slike oppdrag, men de mest kjente er Pioneer 10 og Pioneer 11, som utforsket de ytre planetene og nå er i ferd med å forlate Solsystemet. Begge har med seg en gullbelagt plakett, med en avbilding av en mann og en kvinne og informasjon om opprinnelsen og skaperne av romsondene, i tilfelle romvesener en dag skulle finne dem.

 Tidlige Pioneer-ferder 
De tidligste oppdragene var forsøk på å oppnå jordas unnslipningshastighet, bare for å vise at det var mulig, og å studere månen. Dette omfattet også den første romferden til NASA, som ble opprettet med basis i det tidligere NACA. Disse romferdene ble gjennomført av US Air Force og US Army.

 Able-romsondene (1958-1960) 
De fleste romferdene her er oppført under sitt mest kjente navn, med alternative navn i parentes.
 Pioneer 0 (Thor-Able 1, Pioneer), 17. august 1958 – ødelagt på grunn av svikt i bæreraketten Thor etter 77 sek.
 Pioneer 1 (Thor-Able 2, Pioneer I), 11. oktober 1958 – rakk ikke fram til Månen på grunn av delvis svikt i tredje rakettrinn
 Pioneer 2 (Thor-Able 3, Pioneer II), 8. november 1958 – brant opp i atmosfæren på grunn av svikt i tredje rakettrinn
 Pioneer P-1 (Atlas-Able 4A, Pioneer W), 24. september 1959 – eksploderte på oppskytingsplattformen
 Pioneer P-3 (Atlas-Able 4, Atlas-Able 4B, Pioneer X), 26. november 1959 – tapt på grunn av svikt i bæreraketten etter 104 sek.
 Pioneer 5 (Pioneer P-2, Thor-Able 4, Pioneer V), 11. mars 1960 - utforsket det interplanetære rom mellom jorda og Venus
 Pioneer P-30 (Atlas-Able 5A, Pioneer Y), 25. september 1960 – styrtet i havet ca 20 min. etter oppskyting
 Pioneer P-31 (Atlas-Able 5B, Pioneer Z), 15. desember 1960 – eksploderte 68 sek. etter oppskyting

 Månesondene Juno II (1958-1959) 
 Pioneer 3, 6. desember 1958 – brant opp i atmosfæren dagen etter oppskyting på grunn av svikt i bæreraketten
 Pioneer 4, 3. mars 1959 - nådde unnslipningshastighet og passerte  fra Månen 

 Senere Pioneer-ferder (1965-1978) 
Fem år etter programmet med de tidlige Able-romsondene endte brukte NASAs Ames Research Center Pioneer-navnet på en ny serie av romferder. Målet for de første av disse ferdene var det indre solsystemet, før de ble etterfulgt av de kjente ferdene til Jupiter og Saturn og forbi. Disse romferdene var en stor suksess, men er senere blitt noe overskygget av Voyager-sondene fem år senere, ettersom bildene fra de nyere sondene var av betydelig høyere kvalitet enn de fra Pioneer. I 1978 endte Pioneer-programmet med en retur til det indre solsystemet, med Pioneer Venus Orbiter og Pioneer Venus Multiprobe som begge ble plassert i bane rundt Venus.

De nye romferdene ble nummerert fra Pioneer 6 (alternative navn i parentes).

 Pioneer 6, 7, 8 og 9 - det interplanetære «romvær»-nettverket 
Romsondene i Pioneer-ferdene 6, 7, 8 og 9:
 Pioneer 6 (Pioneer A), desember 1965
 Pioneer 7 (Pioneer B), august 1966
 Pioneer 8 (Pioneer C), desember 1967
 Pioneer 9 (Pioneer D), november 1968 (inaktiv siden 1983)
 Pioneer E – ødelagt like etter utskyting på grunn av svikt i bæreraketten, august 1969
Pioneer 6 og Pioneer 9 er i bane rundt sola med en avstand fra sola på 0,8 AU. Omløpstiden deres er derfor litt kortere enn jordas.
Pioneer 7 og Pioneer 8 er i bane rundt sola med en avstand fra sola på 1,1 AU. Omløpstiden deres er derfor litt lengre enn jordas.
Ettersom sondene kretser rundt sola på hver sin side av jordbanen vil noen av dem fra tid til annen befinne seg 180° unna jorda. De kan dermed observere deler av sola flere dager før solas rotasjon gjør de synlige for bakkebaserte observatører og for satellitter i bane rundt jorda. Hvis en kraftig solstorm skulle oppstå kan de dermed advare jorda i god tid.

 Ferder til det ytre solsystemet 
 Pioneer 10 (Pioneer F), mars 1972 – til Jupiter og det interstellare medium
 Pioneer 11 (Pioneer G), april 1973 – til Jupiter, Saturn og det interstellare medium
 Pioneer H – identisk til Pioneer 10 og 11, men aldri skutt ut

 Pioneer Venus-prosjektet 
Romsondene i Pioneer Venus-prosjektet:
 Pioneer Venus Orbiter (Pioneer Venus 1, Pioneer 12), desember 1978
 Pioneer Venus Multiprobe (Pioneer Venus 2, Pioneer 13), august 1978
 Pioneer Venus Probe Bus – transportfartøy og øvre atmosfære-sonde
 Pioneer Venus Large Probe – 300 kg fallskjerm-sonde
 Pioneer Venus North Probe – 75 kg sammenstøt-sonde
 Pioneer Venus Night Probe – 75 kg sammenstøt-sonde
 Pioneer Venus Day Probe – 75 kg sammenstøt-sonde

 Se også 
 Pioneer-anomalien
 Ranger-programmet
 Surveyor-programmet
 Mariner-programmet
 Voyager-programmet

 Referanser 

 Eksterne lenker 

 Pioneer Program
 Pioneer (Moon) Program Page  by NASA's Solar System Exploration
 Mark Wolverton's The Depths of Space online 
 Thor Able – Encyclopedia Astronautica
 Space Technology Laboratories Documents Archive

Kategori:Pioneer-programmet
Kategori:Romutforskning i 1950-årene
Kategori:Romutforskning i 1960-årene
Kategori:Romutforskning i 1970-årene